4 หุ้นร้อนจ่อติด Cash Balance เริ่มสัปดาห์หน้า
บล.ฟิลลิป (ประเทศไทย) เล็ง JWD-KOOL-RCI-KOOL เสี่ยงติด Cash Balance 
22 ต.ค. 2558

นักวิเคราะห์หลักทรัพย์ บล.ฟิลลิป (ประเทศไทย) เปิดเผยว่า หุ้นบริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD, บริษัท โรแยล ซีรามิค อุตสาหกรรม จำกัด (มหาชน) หรือ RCI, บริษัท ซังโกะ ไดคาซติ้ง (ประเทศไทย) จำกัด (มหาชน) หรือ SANKO และบริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL เป็นหลักทรัพย์เข้าข่าย Turnover List สัปดาห์สิ้นสุด 21 ตุลาคม 2558
โดยมีโอกาสเข้าข่ายต้องใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) คาดว่าจะเริ่มใช้วันที่ 26 ตุลาคมนี้ โดยจะใช้ต่อเนื่อง 6 สัปดาห์ รายละเอียดดังต่อไปนี้
